पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना वायरस फैलने की रफ्तार रोजाना बढ़ रही है। बुधवार को भी 318 लोग संक्रमित मिले। वहीं आठ लोगों की कोरोना से मौत हो गई। विभाग की तरफ से पांच लोगों के मौत की पुष्टि की गई। उक्त आठों का संस्कार कोविड प्रोटोकॉल से हुआ। श्मशान घाट में शेडों के नीचे जगह कम पड़ी तो खुले में संस्कार किया गया।
जिले में कोरोना से संक्रमित पहले जहां 200 प्लस मिल रहे थे। वहीं अब यह आंकड़ा 300 पार हो गया है। बुधवार को 318 लोग संक्रमित मिले। इनमें बड़ी संख्या युवाओं की है। 15 से 45 साल के करीब 54 लोग संक्रमित मिले। जबकि एक साल के बच्चे समेत छह बच्चों के साथ 127 महिलाएं संक्रमित मिली।
अब तक 17658 लोग संक्रमित हो चुके हैं। जिले में रिकवरी रेट 86 प्रतिशत से अधिक है। बुधवार को कुरुक्षेत्र से 95 मरीजों को ठीक होने पर अस्पताल से डिस्चार्ज किया है। कुरुक्षेत्र में कोरोना से संक्रमित अब तक 15276 मरीज ठीक होकर घर लौट चुके हैं।
1384 की रिपोर्ट पेंडिंग : जिले में बुधवार को 1762 लोगों की जांच हुई। इनमें से 379 की जांच रेपिड एंटीजन किट से हुई। अभी तक लिए गए 305576 में से 285214 सैंपलों की रिपोर्ट निगेटिव आ चुकी है। 1384 सैंपल की रिपोर्ट पेंडिंग है। जिले में अब सैंपल पॉजिटिव रेट बढ़कर 5.83 प्रतिशत है। बुधवार को भी 8 लोगों की मौत हुई। इनमें तीन लोग दूसरे जिलों व राज्यों के हैं।
कुरुक्षेत्र में एक 47 वर्षीय व्यक्ति की, सेक्टर सात में 72 वर्षीय बुजुर्ग की, कुरुक्षेत्र शहर में 50 वर्षीय महिला की, कृष्णानगर गामड़ी में 46 वर्षीय व्यक्ति की मौत हुई। वहीं मध्यप्रदेश के 63 वर्षीय व्यक्ति की, निगधू के 62 वर्षीय व्यक्ति और दिल्ली के 47 वर्षीय व्यक्ति की मौत हुई। विभाग की तरफ से कुरुक्षेत्र के पांच लोगों की मौत की पुष्टि की गई। जिले के 204 लोगों की अब तक मौत हो चुकी है। जबकि यहां मरने वाले दूसरे प्रदेशों के लोगों का आंकड़ा इससे अलग है।
जिले में एक्टिव केस 2178
जिले में अब तक 17658 पॉजिटिव केस सामने आ चुके हैं। इनमें से 15276 मरीज ठीक होकर घर जा चुके हैं। 204 कोरोना पॉजिटिव मरीजों की मौत हो चुकी है। इस प्रकार कुरुक्षेत्र में कोरोना वायरस के 2178 एक्टिव केस हो गए हैं। इनमें से 76 मरीज एलएनजेपी अस्पताल और 575 मरीज प्राइवेट अस्पतालों में एडमिट हैं । जबकि 1527 मरीज घरों में आइसोलेट हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva bho_Deva hin_Deva zho_Hant eng_Latn